16 ліпеня я ўдзельнічаў ва ўрачыстым парадзе партызанскіх сіл Беларусі, які праходзіў у Мінску. Пасля яго многія партызаны ўліліся ў рады дзеючай арміі, пайшлі далей дабіваць фашыстаў. Мне выпаў гонар працягваць службу ў войсках МУС у складзе 7-й стралковай дывізіі асобага прызначэння. А з 1946 г. да 1949 г. я вучыўся ў Харкаўскім ваенна-палітычным вучылішчы. Потым пачалася мая пагранічная служба – у Таджыкістане, Туркменістане, на Далёкім Усходзе. Граніцы я аддаў 25 гадоў жыцця.